**„ÁRNYÉK ACTIVITY”**

Árnyjáték és activity kombinációja játék.

Kifeszítünk egy lepedőt (ha van lehetőség és idő, függesztve, ha nincs, 2 tanuló is tarthatja felváltva).

Szükség van egy nagyon erős zseblámpára is. Azt is lehet felváltva más-más gyerek kezébe adni, az ő feladata az árnyszereplők felőli oldalról megvilágítani a lepedőt.

Feladat: 1-bármennyi gyerek (feladattól függően) mutogat a lepedő mögött, amit a többieknek ki kell találniuk.

Lehet mozgásban, de lehet szoborként is mutogatni, előre megbeszélt szabályok szerint.

Pl.: testnevelés órán sportágakat, bármely mozgássort, de bármely tantárgyhoz kapcsolódva érzelmeket, cselekményeket, formákat.. stb.

Lehet eszközzel vagy anélkül. A szabályokat mi fektethetjük le, de bármikor módosíthatunk is rajta.

A játék változatossá teszi (egyben nehezítheti is) az activity mutogatás verzióját. A mozdulatok „túljátszására” kényszerít, illetve a szégyenlős gyerek „elbújhat” a lepedő mögé, így segíthet a feladat megoldásában.